open-index/open-wikipedia-markdown huggingface dataset:
Ντέιβιντ Κρος

Ο **Ντέιβιντ Κρος** (*David Kross*, 4 Ιουλίου 1990) είναι Γερμανός ηθοποιός.

Έγινε γνωστός για την ερμηνεία του στην ταινία *[[Σφραγισμένα χείλη]]* του Στίβεν Ντάλντρι, για την οποία κέρδισε το βραβείο Chopard στο 62o φεστιβάλ των Καννών και προτάθηκε για το βραβείο Ευρωπαϊκού Κινηματογράφου καλύτερου ηθοποιού.

## Φιλμογραφία
*2002 Hilfe, ich bin ein Junge 
*2006 Knallhart 
*2007 Hände weg von Mississippi 
*2008 Krabat 
*2008 Σφραγισμένα χείλη
*2009 Same Same But Different
*2011 Ρίο (φωνή)
*2011 Το άλογο του πολέμου
*2012 Μεταξύ εχθρών
*2013 Ο θρύλος του Μάικλ Κόλχαας
*2013 Angélique 
*2015 Boy 7 
*2016 Ο άνθρωπος που ταπείνωσε τον Χίτλερ
*2017 Halal Daddy

## Παραπομπές


Κατηγορία:Γερμανοί ηθοποιοί κινηματογράφου
Κατηγορία:Ηθοποιοί φωνής
Μόντρεαλ Κανάντιενς

Οι **Μόντρεαλ Κανάντιενς** (αγγλικά: *Montreal Canadiens*, γαλλικά: *Canadiens de Montréal*) είναι καναδική επαγγελματική ομάδα χόκεϊ επί πάγου που εδρεύει στο Μόντρεαλ του Κεμπέκ. Μετέχει στο πρωτάθλημα του NHL. Είναι μέλος της κατηγορίας του Ατλαντικού στην Ανατολική περιφέρεια του πρωταθλήματος.

## Ονομασία
Το εταιρικό όνομα του συλλόγου είναι Club de hockey Canadien, Inc. (CHC). Η ομάδα αναφέρεται συχνά στα αγγλικά και τα γαλλικά ως *Habs*. Γαλλικά ψευδώνυμα για την ομάδα περιλαμβάνουν τα *Les Canadiens* (ή *Le Canadien*), *Le Bleu-Blanc-Rouge*, *La Sainte-Flanelle*, *Le Tricolore*, *Les Glorieux* (ή *Glorieux*), *Les Habitants*, *Le CH* και *Le Grand Club*.

## Ιστορία
Με έτος ίδρυσης το 1909, οι Κανάντιενς είναι η παλαιότερη εν ενεργεία επαγγελματική ομάδα χόκεϊ επί πάγου σε όλο τον κόσμο, όπως και ο μόνος υφιστάμενος σύλλογος του πρωταθλήματος NHL που προηγείται χρονικά της ίδρυσης του NHL. Ως μία από τις παλαιότερες δικαιοχρήσεις (franchises) του επαγγελματικού αθλητισμού της Βόρειας Αμερικής, η ιστορία των Canadiens προϋπήρξε κάθε άλλης καναδικής δικαιόχρησης εκτός του ποδοσφαίρου, καθώς και κάθε αμερικανικής δικαιόχρησης εκτός από το μπέιζμπολ και τους Αριζόνα Κάρντιναλς του πρωταθλήματος NFL. Η συγκεκριμένη δικαιόχρηση είναι μία από τις επονομαζόμενες ως «Original Six» ομάδες, μια περιγραφή που χρησιμοποιείται για τις ομάδες που μετείχαν στο NHL από το 1942 μέχρι την επέκταση του 1967.

## Επιτυχίες
### Πρωταθλήματα
* **24** (1915–16, 1923–24, 1929–30, 1930–31, 1943–44, 1945–46, 1952–53, 1955–56, 1956–57, 1957–58, 1958–59, 1959–60, 1964–65, 1965–66, 1967–68, 1968–69, 1970–71, 1972–73, 1975–76, 1976–77, 1977–78, 1978–79, 1985–86, 1992–93)

### Τίτλοι Περιφέρειας
* **8** (1975–76, 1976–77, 1977–78, 1978–79, 1980–81, 1985–86, 1988–89, 1992–93)

### Τίτλοι Κατηγορίας
* **23** (1927–28, 1928–29, 1930–31, 1931–32, 1936–37, 1967–68, 1968–69, 1972–73, 1974–75, 1975–76, 1976–77, 1977–78, 1978–79, 1979–80, 1980–81, 1981–82, 1984–85, 1987–88, 1988–89, 1991–92, 2007–08, 2012–13, 2014–15)

## Παραπομπές


## Εξωτερικοί σύνδεσμοι

* 

Καναντιενς
Εθνικό Πάρκο Σερενγκέτι

Το **Εθνικό Πάρκο Σερενγκέτι** (*Serengeti National Park*) είναι εθνικό πάρκο στην Τανζανία, στις περιοχές Μάρα και Σιμίγιου. Το πάρκο είναι γνωστό για την ετησία μετανάστευση πάνω από ενός εκατομμυρίου γκνου και 250.000 ζεβρών και των σαρκοφάγων ζώων που τρέφονται από αυτά σε μια διαδρομή μήκους περίπου 1.000 χιλιομέτρων σε Τανζανία και Κένυα. Η από αέρος πρόσβαση στο Εθνικό Πάρκο, γίνεται μέσω του διαδρόμου προσγείωσης Σερονέρα.

Το πάρκο καλύπτει 14.750 τετραγωνικά χιλιόμετρα και περιλαμβάνει πεδιάδες, σαβάνα, παρόχθιο δάσος και δασότοπους. Το πάρκο βρίσκεται στη βορειοδυτική Τανζανία και το βόρειο άκρο του φτάνει στα σύνορα με την Κένυα, όπου βρίσκεται το Εθνικό Καταφύγιο Μασάι Μάρα. Στα νοτιοανατολικά του πάρκου βρίσκεται η Περιοχή Διατήρησης Νγκορονγκόρο.

## Ιστορία
Οι Μασάι έβοσκαν τα ζώα τους στις ανοικτές πεδιάδες της ανατολικής περιοχής Μάρα, την οποία ονόμαζαν «ατελείωτη πεδιάδα» περίπου 200 χρόνια πριν ο πρώτος Ευρωπαίος εξερευνητής, ο Αυστριακός Όσκαρ Μπάουμαν, επισκεφτεί την περιοχή το 1892. Το όνομα «Σερενγκέτι» αποτελεί προσεγγιστική απόδοση της λέξης που χρησιμοποιούν οι Μασάι για να περιγράψουν την περιοχή, σιρινγκέτ, η οποία σημαίνει «το μέρος με την ατελείωτη γη».

Ο πρώτος Βρετανός που έφτασε στο Σερενγκέτι, ο Στιούαρτ Έντουαρντ Γουάιτ, κατέγραψε τις εξερευνήσεις του στο βόρειο Σερενγκέτι το 1913. Επέστρεψε στο Σερενγκέτι τη δεκαετία του 1920 και κατασκήνωση στην περιοχή Σερονέρα για τρεις μήνες. Κατά τη διάρκεια της παραμονής του, αυτός και οι σύντροφοί του πυροβόλησαν 50 λιοντάρια. Επειδή το κυνήγι λιονταριών τα κατέστησε σπάνια, η βρετανική αποικιακή διοίκηση δημιούργησε ένα μερικό καταφύγιο άγριων θηραμάτων το 1921 και ένα πλήρες το 1929. Αυτές οι πράξεις ήταν η βάση για τη δημιουργία του Εθνικού Πάρκου Σερενγκέτι το 1951.

Για τη διατήρηση της άγριας ζωής, οι Βρετανοί εξεδίωξαν τους Μασάι από το πάρκο το 1959 και τους επανεγκατέστησαν στην περιοχή διατήρησης Νγκορονγκρόρο. Η κίνηση αυτή εξακολουθεί να θεωρείται αμφιλεγόμενη, υποστηρίζοντας ότι υπήρξε εξαναγκασμός και εξαπάτηση από τις αποικιακές αρχές.

## Παραπομπές


## Εξωτερικοί σύνδεσμοι

* Επίσημη ιστοσελίδα του Σερενγκέτι
* Εθνικό Πάρκο Σερενγκέτι, Αρχή Εθνικών Πάρκων Τανζανίας

Σερενγκετι
Σερενγκετι
Μαρία Λουίζα της Ορλεάνης (1662-1689)

Η **Μαρία Λουίζα της Ορλεάνης** (*Marie Louise d'Orléans*, 26 Μαρτίου 1662 – 12 Φεβρουαρίου 1689) ήταν κόρη του Δούκα της Ορλεάνης και βασίλισσα της Ισπανίας, από το 1679 ως το 1689, ως η πρώτη σύζυγος του Καρόλου Β΄. Απεβίωσε για άγνωστους λόγους, σε ηλικία 26 ετών, χωρίς να αποκτήσει απογόνους.

## Βιογραφία
Η Μαρία Λουίζα γεννήθηκε στις 26 Μαρτίου 1662 στο Βασιλικό Παλάτι του Παρισιού. Ήταν η μεγαλύτερη κόρη του Φίλιππου Α΄ της Ορλεάνης και της πρώτης συζύγου του Ερριέττας της Αγγλίας. Ήταν "κόρη της Γαλλίας" καθώς οι παππούδες της από την πλευρά του πατέρα της ήταν ο Λουδοβίκος ΙΓ΄ της Γαλλίας και η Άννα της Αυστρίας. Από την πλευρά της μητέρας της πρόγονοί της ήταν ο Κάρολος Α΄ της Αγγλίας και η Ερριέττα Μαρία της Γαλλίας. Η Μαρία Λουίζα ήταν ανιψιά του Γάλλου βασιλιά Λουδοβίκου ΙΔ΄.

Είχε μια χαρούμενη παιδική ηλικία, κατοικώντας κυρίως στο Βασιλικό Παλάτι του Παρισιού και στο Παλάτι του Σαιν-Κλου, μερικά χιλιόμετρα έξω δυτικά του Παρισιού. Η μητέρα της απεβίωσε το 1670 και ο πατέρας της παντρεύτηκε το επόμενο έτος την Ελισάβετ Καρλόττα του Παλατινάτου. Η Μαρία Λουίζα ανέπτυξε μια καλή σχέση με τη μητριά της, με την οποία διατήρησε αλληλογραφία, καθ΄ όλη τη διάρκεια της ζωής της.

Στις 30 Αυγούστου 1679 παντρεύτηκε μέσω αντιπροσώπων τον Κάρολο Β΄ της Ισπανίας. Ο γάμος είχε το σκοπό τη βελτίωση των σχέσεων ανάμεσα στη Γαλλία και την Ισπανία, έπειτα από τη σύγκρουση των συμφερόντων τους στις Ισπανικές Κάτω Χώρες. Μετά την μετάβασή της στην Ισπανία, η Μαρία Λουίζα δεν επέστρεψε ποτέ στη Γαλλία. Στις 19 Νοεμβρίου 1679 το ζευγάρι παντρεύτηκε αυτοπροσώπως στην Κινταναπάγια, κοντά στο Μπούργος.

Μετά από δέκα χρόνια γάμου, η Μαρία Λουίζα και ο Κάρολος δεν απέκτησαν απογόνους. Τα τελευταία χρόνια της ζωής της, μάλιστα, είχε γίνει υπέρβαρη. Μετά από μία βόλτα ιππασίας, στις 11 Φεβρουαρίου 1689, ένιωσε ένα έντονο πόνο στην κοιλιακή χώρα, ενώ απεβίωσε το επόμενο βράδυ. Μετά το θάνατό της υπήρξαν φήμες ότι η Μαρία Λουίζα είχε δηλητηριαστεί, ωστόσο είναι πιθανό ο θάνατός της να προκλήθηκε από σκωληκοειδίτιδα.

## Πρόγονοι




## Παραπομπές


Κατηγορία:Βασίλισσες της Ισπανίας
Κατηγορία:Κόμισσες του Αινώ
Κατηγορία:Δούκισσες της Βουργουνδίας
Κατηγορία:Βασίλισσες της Σικελίας
Κατηγορία:Δούκισσες του Λουξεμβούργου
Κατηγορία:Πριγκίπισσες της Γαλλίας
Κατηγορία:Δούκισσες του Μιλάνου
Κατηγορία:Βασίλισσες της Νάπολης
Long Beach 1971

**Long Beach 1971** είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple, το οποίο κυκλοφόρησε στις 27 Φεβρουαρίου 2015, από την εταιρεία "Ear Music".

Η ηχογράφηση του δίσκου έγινε στο Λονγκ Μπιτς της Καλιφόρνια, στις 30 Ιουλίου 1971, κατά την διάρκεια της αμερικάνικης περιοδείας του συγκροτήματος για την προώθηση του δίσκου "*[[Deep Purple in Rock]]*". Η μετάδοση του είχε πραγματοποιηθεί από τον ραδιοφωνικό σταθμό KUSC 91.5 FM, σε μία συναυλία όπου οι Deep Purple άνοιγαν την εμφάνιση των Faces του Ροντ Στιούαρτ.

Ο δίσκος ανοίγει με το 11λεπτο "*[[Speed King]]*", με εναλλαγές στο σόλο ανάμεσα στα πλήκτρα και την κιθάρα, πριν συνεχίσει με το "*[[Strange Kind of Woman]]*", ένα μέσου ρυθμού κομμάτι με μπλουζ στοιχεία. Ακολουθεί μία μακροσκελής εκτέλεση του κλασικού κομματιού "*[[Child in Time]]*", με εκτεταμένο σόλο από τον Ρίτσι Μπλάκμορ, πριν ολοκληρωθεί το σετ με το "*[[Mandrake Root]]*" από τον δίσκο "*[[Shades of Deep Purple]]*", του οποίου η διάρκεια αγγίζει τα τριάντα λεπτά.

Το "*Long Beach 1971*" μπήκε στις χαμηλές θέσεις του καταλόγου επιτυχιών της Γερμανίας, της Ολλανδίας, του Βελγίου, της Ιαπωνίας και της Γαλλίας.

## Τραγούδια
# Speed King *(Blackmore, Gillan, Glover, Lord, Paice)* - 11:05
# Strange Kind of Woman *(Blackmore, Gillan, Glover, Lord, Paice)* - 11:12
# Child in Time *(Blackmore, Gillan, Glover, Lord, Paice)* - 20:25
# Mandrake Root *(Blackmore, Lord, Evans)* - 27:18

## Θέσεις τσαρτ
***Long Beach 1971*** *(άλμπουμ)*

***Επίσημη κυκλοφορία: [[27 Φεβρουαρίου]] [[2015]]***

## Τα μέλη του συγκροτήματος
Το **Long Beach 1971** ηχογραφήθηκε από τη δεύτερη σειρά μελών του συγκροτήματος. Οι μουσικοί της ήταν οι εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές


## Πηγές
* The Highway Star — Long Beach 1971 artwork
* Deep Purple - Live In Long Beach 1971 (CD, Album) at Discogs
* DEEP PURPLE’S “LONG BEACH 1971” OUT ON FEBRUARY 27TH, 2015

Κατηγορία:Δισκογραφία των Deep Purple
Κατηγορία:Άλμπουμ του 2015
Συμμετοχή της Ελλάδας στους Θερινούς Ολυμπιακούς Αγώνες 2008

thumb|200px|Η σημαία της Ελλάδας

Η **[[Ελλάδα]]** στους **[[Θερινοί Ολυμπιακοί Αγώνες 2008|Θερινούς Ολυμπιακούς Αγώνες του 2008]]**, που πραγματοποιήθηκαν στο Πεκίνο, εκπροσωπήθηκε από την Ελληνική Ολυμπιακή Επιτροπή (ΕΟΕ). Συνολικά έλαβαν μέρος 156 αθλητές (84 άνδρες και 72 γυναίκες) σε 22 αθλήματα .
Σημαιοφόρος της ελληνικής αποστολής ήταν ο Ηλίας Ηλιάδης.

## Μετάλλια

| width=78% align=left valign=top |

| width=22% align=left valign=top |

## Παραπομπές

Ελλάδα
2008
Άνχελα Μολίνα

Η **Άνχελα Μολίνα Τεχεδόρ** (ισπαν.*Ángela Molina Tejedor*) είναι Ισπανίδα ηθοποιός.

Γεννήθηκε το 1955 στη Μαδρίτη και προέρχεται από καλλιτεχνική οικογένεια, καθώς ο πατέρας της ήταν ο τραγουδιστής Αντόνιο Μολίνα και αδέρφια της είναι οι ηθοποιοί Μιγκέλ Μολίνα και Μόνικα Μολίνα. Έγινε παγκοσμίως γνωστή σε ηλικία μόλις 22 ετών, όταν πρωταγωνίστησε στην ταινία *[[Το Σκοτεινό Αντικείμενο του Πόθου]]* του Λουίς Μπουνιουέλ. Έχει κερδίσει το βραβείο David di Donatello το 1986 για το *Camorra*, ενώ έχει προταθεί πέντε φορές για βραβείο Γκόγια. Το 2021 έλαβε το Τιμητικό Βραβείο Γκόγια.

## Επιλεγμένη φιλμογραφία
*1977 Το Σκοτεινό Αντικείμενο του Πόθου
*1979 Το μεγάλο μποτιλιάρισμα
*1985 Camorra
*1986 Δρόμοι στρωμένοι με χρυσάφι
*1992 1492: Χριστόφορος Κολόμβος
*1997 Καυτή σάρκα
*2001 Το Καλοκαίρι της Άννας
*2006 Η άγνωστη
*2008 Η νυμφομανής
*2009 Ραγισμένες αγκαλιές
*2010 Φρέσκια σάρκα
*2010 The Way
*2012 Χιονάτη
*2014 Μακριά από τους ανθρώπους
*2018 El árbol de la sangre
*2022 La piedad
*2023 The Order of Time
*2023 Η επιστροφή
*2024 Η τελευταία πνοή

## Παραπομπές


Κατηγορία:Ισπανίδες ηθοποιοί
Κατηγορία:Βραβευμένοι με Γκόγια
Περιοχή Κινοντόνι

Η **Περιοχή Κινοντόνι** (αγγλικά: *Kinondoni District*, σουαχίλι: *Wilaya ya Kinondoni*), είναι η βορειότερη από τις τρεις Περιοχές στην Περιφέρεια Νταρ ες Σαλαάμ *(Dar es Salaam Region)* της Τανζανίας. Οι άλλες δύο είναι οι Περιοχές Ιλάλα *(Ilala District)* στα νότια και η Τεμέκε *(Temeke District)* ακόμη νοτιότερα, ενώ, ανατολικά συνορεύει με τον Ινδικό Ωκεανό και στα βόρεια και δυτικά περιστοιχίζεται από την Περιφέρεια Πουάνι.

Το 2002, η Εθνική Απογραφή της Τανζανίας δηλώνει ως πληθυσμό στην **Επαρχία Κινοντόνι** *(Kinondoni District)* 1.083.913 άτομα.http://www.tanzania.go.tz/census/census/districts/kinondoni.htm  Η Περιοχή Κινοντόνι *(Kinondoni District)* είναι 537,44 τ.χλμ.. Η τελευταία απογραφή του πληθυσμού το 2012, έδειξε ότι ο πληθυσμός στην Επαρχία Κινοντόνι *(Kinondoni District)* ήταν 1.775.049 άτομα εκ των οποίων 914.247 γυναίκες και 860.802 άντρες. Υπάρχουν 446.504 νοικοκυριά στην Περιοχή Κινοντόνι *(Kinondoni District)*, με το μέσο όρο τα 4 άτομα ανά νοικοκυριό.http://www.nbs.go.tz/

Οι αρχικοί κάτοικοι στην Περιοχή Κινοντόνι *(Kinondoni District)*, ήταν οι *Zaramo* και οι *Ndengereko*, αλλά λόγω της αστικοποίησης, η περιοχή έχει γίνει πολυ-εθνοτική.https://web.archive.org/web/20050913065141/http://www.kinondonimunicipality.go.tz/

## Διοικητικές υποδιαιρέσεις
Ο **Δήμος Κινοντόνι** *(Kinondoni Municipality)*, υποδιαιρείται διοικητικά σε 4 Τομείς, 27 Τμήματα και 113 υπο-Τμήματα. Τα Τμήματα είναι τα παρακάτω:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Νταρ ες Σαλαάμ
* Νταρ ες Σαλαάμ

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Kinondoni District Homepage for the 2002 Tanzania National Census 
*  Kinondoni Municipal Council

Κατηγορία:Νταρ ες Σαλάμ
Κατηγορία:Επαρχίες της Περιφέρειας Νταρ ες Σαλαάμ
Κατηγορία:Κατοικημένες περιοχές στην Περιφέρεια Νταρ ες Σαλαάμ
Περιοχή Ιλάλα

Η **Περιοχή Ιλάλα** (αγγλικά: *Ilala District*, σουαχίλι: *Wilaya ya Ilala*), είναι μία από τις τρεις Περιοχές στην Περιφέρεια Νταρ ες Σαλαάμ *(Dar es Salaam Region)* της Τανζανίας, οι άλλες δύο είναι οι Περιοχές Τεμέκε *(Temeke District)* προς τα Νότια και Κινοντόνι *(Kinondoni District)* προς τα Βόρεια.

Το 2002, η Εθνική Απογραφή της Τανζανίας δηλώνει ως πληθυσμό στην **Επαρχία Ιλάλα** *(Ilala District)* 634.924 άτομα.http://www.tanzania.go.tz/census/census/districts/ilala.htm  Η περιοχή έχει έκταση 364,97 τ.χλμ..

Η Περιοχή Ιλάλα *(Ilala District)*, συνήθως αναφέρεται ως «το Κέντρο του Νταρ» *('Downtown Dar')*, όπου βρίσκονται μεγάλο τμήμα του εμπορίου, των τραπεζών και των εθνικών γραφείων.

## Συνωνυμίες
thumb|left|250px|Τοποθεσία στην Περιοχή Ιλάλα.
Η ονομασία Ιλάλα, μπορεί να αναφέρεται:
* στον Τομέα Ιλάλα, του Νταρ ες Σαλαάμ, στην Τανζανία.
* στην Περιοχή Ιλάλα, του Νταρ ες Σαλαάμ, στην Τανζανία.
* στο Τμήμα Ιλάλα, του Νταρ ες Σαλαάμ, στην Τανζανία.
* στο Τμήμα Ιλάλα, στην Αστική Περιοχή Ιρίνγκα, στην Τανζανία.
* στην περιφέρεια Ιλάλα, στη Ζάμπια
* στην πόλη Ιλάλα, στην πολιτεία Κουάρα, στη Νιγηρία.
* στο ατμόπλοιο *MV Ilala*, το οποίο εκτελεί πλόες στα νερά της Λίμνης Μαλάουι.

## Διοικητικές υποδιαιρέσεις
Ο **Δήμος Ιλάλα** *(Ilala Municipality)*, υποδιαιρείται διοικητικά σε 3 Τομείς 

και 22 Τμήματα. Τα Τμήματα είναι τα παρακάτω:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Νταρ ες Σαλαάμ
* Νταρ ες Σαλαάμ

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι

*  Περιοχή Ιλάλα, Αρχική σελίδα για το 2002, Εθνική Απογραφή Τανζανίας 

Κατηγορία:Νταρ ες Σαλάμ
Κατηγορία:Επαρχίες της Περιφέρειας Νταρ ες Σαλαάμ
Κατηγορία:Κατοικημένες περιοχές στην Περιφέρεια Νταρ ες Σαλαάμ
Περιοχή Τεμέκε

Η **Περιοχή Τεμέκε** (αγγλικά: *Temeke District*, σουαχίλι: *Wilaya ya Temeke*), είναι η νοτιότερη από τις τρεις περιοχές στην Περιφέρεια Νταρ ες Σαλαάμ *(Dar es Salaam Region)*, στην Τανζανία, με την Κινοντόνι *(Kinondoni District)* στα βόρεια της πόλης και την Περιοχή Ιλάλα *(Ilala District)* στο κέντρο της πόλης του Νταρ ες Σαλαάμ *(Dar es Salaam)*. Ανατολικά βρίσκεται ο Ινδικός Ωκεανός και στα νότια και δυτικά είναι η παράκτια περιοχή της Περιφέρειας Πουάνι.

Το 2002, η Εθνική Απογραφή της Τανζανίας δηλώνει ως πληθυσμό στην **Επαρχία Τεμέκε** *(Temeke District)* 768.451 άτομα.http://www.tanzania.go.tz/census/census/districts/temeke.htm Η περιοχή έχει έκταση 728,71 τ.χλμ..

## Διοικητικές υποδιαιρέσεις
Ο **Δήμος Τεμέκε** *(Temeke Municipality)*, διαιρείται διοικητικά σε τρεις Τομείς και 24 Τμήματα. Τα Τμήματα είναι τα παρακάτω:

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Νταρ ες Σαλαάμ
* Νταρ ες Σαλαάμ

## Σημειώσεις

;Παραπομπές σημειώσεων


## Παραπομπές


## Εξωτερικοί σύνδεσμοι
*  Temeke District Homepage for the 2002 Tanzania National Census

Κατηγορία:Νταρ ες Σαλάμ
Κατηγορία:Επαρχίες της Περιφέρειας Νταρ ες Σαλαάμ
Κατηγορία:Κατοικημένες περιοχές στην Περιφέρεια Νταρ ες Σαλαάμ
Περιφέρεια Νταρ ες Σαλάαμ

Η **Περιφέρεια Νταρ ες Σαλάαμ** (σουαχίλι: *Mkoa wa Dar es Salaam*) είναι μια από τις 30 διοικητικές Περιφέρειες της Τανζανίας. Συνορεύει στα ανατολικά με τον Ινδικό Ωκεανό και περιτριγυρίζεται από τα βόρεια, δυτικά και νότια από την Περιφέρεια Πουάνι. Η περιφερειακή πρωτεύουσα, είναι η πόλη του Νταρ ες Σαλάμ.

Σύμφωνα με την εθνική απογραφή του 2012, η περιοχή είχε πληθυσμό 4.364.541 άτομα, που ήταν πολύ υψηλότερος από την προ-απογραφής εκτίμηση των 3.270.255 ατόμων.:σελίδα 2 Την περίοδο 2002-2012, ο μέσος ετήσιος ρυθμός αύξησης του πληθυσμού στην περιφέρεια ήταν 5,6%, ο υψηλότερος στη χώρα.:σελίδα 4 Ήταν επίσης η πιο πυκνοκατοικημένη περιοχή με 3.133 άτομα ανά χλμ2.:σελίδα 6

## Περιοχές
Η Περιφέρεια Νταρ ες Σαλάαμ, διαιρείται σε πέντε διοικητικές περιοχές. Ο περιφερειακός επίτροπος είναι ο Πολ Μακόντα (*Paul Makonda*).

## Μεταφορές
Η πιο κοινή μορφή της μεταφοράς στο Νταρ ες Σαλάαμ είναι τα δημόσια λεωφορεία, τα οποία ονομάζονται *ντάλα ντάλα* και που βρίσκονται συχνά στους μεγάλους τερματικούς σταθμούς λεωφορείων του *Makumbusho* και *Ubungo*. Η κυβέρνηση εισήγαγε επίσης τα λεωφορεία *metro transport buses* υπό την *Dar es Salaam rapid transit* (*"mwendo kasi"* που σημαίνει «ταχύτητα»). Τα λεωφορεία μετρό, τα διαχειρίζεται η *UDA (Usafiri Dar es Salaam*). Η πόλη εξυπηρετεί επίσης τη μεταφορά προς τις διάφορες τοποθεσίες, με μοτοσικλέτες και τρίκυκλα μάρκας *Bajaj*.

Στα σημαντικά μέρη για να επισκεφτείτε στο Νταρ *(Dar)* περιλαμβάνονται μεταξύ άλλων το *Makumbusho cultural museum center* στην *Kijitonyama*, το μουσείο στο κέντρο της πόλης και το εμπορικό κέντρο *Mlimani*. Το *Dar es Salaam* μπορεί να υπερηφανεύεται για τα πολυτελή ξενοδοχεία και τις παραλίες του, μερικά από τα μεγάλα ξενοδοχεία περιλαμβάνουν το *Movenpick*, *Kempinski Kilimanjaro*, *Peacock*, *Whitesands* και πολλά άλλα.

## Δείτε επίσης
* Διοικητικές υποδιαιρέσεις της Τανζανίας
* Νταρ ες Σαλάαμ

## Σημειώσεις


## Παραπομπές


## Εξωτερικοί σύνδεσμοι
* 
*  


Νταρ ες Σαλααμ
Γραμμή διαδοχής του ισπανικού θρόνου

Η Ισπανία χρησιμοποιεί ένα σύστημα διαδοχής στο θρόνο, στο οποίο δίνεται προτεραιότητα στους πρωτότοκους άρρενες. Οι πρίγκιπες ή οι πριγκίπισσες της Ισπανίας που παντρεύονται κατά τη ρητή απαγόρευση του βασιλιά και του κοινοβουλίου εξαιρούνται από τη γραμμή διαδοχής μαζί με τους απογόνους τους.

## Γραμμή διαδοχής

* Βασιλιάς Χουάν Κάρλος Α΄ (γεν.1938)
** **[[Φίλιππος ΣΤ΄ της Ισπανίας|Βασιλιάς Φίλιππος ΣΤ΄]]** (γεν. 1968)
*** **(1)** Πριγκίπισσα Ελεονώρα, Πριγκίπισσα των Αστουριών (γεν. 2005)
*** **(2)** Ινφάντα Σοφία (γεν. 2007)
** **(3)** Ινφάντα Έλενα, Δούκισσα του Λούγο (γεν. 1963)
*** **(4)** Φίλιππος των Μαριτσαλάρ-Βουρβόνων (γεν. 1998)
*** **(5)** Βικτώρια των Μαριτσαλάρ-Βουρβόνων (γεν. 2000)
** **(6)** Ινφάντα Χριστίνα (γεν. 1965)
*** **(7)** Ιωάννης Ουρδανγκαρίν (γεν. 1999)
*** **(8)** Παύλος Ουρδανγκαρίν (γεν. 2000)
*** **(9)** Μιχαήλ Ουρδανγκαρίν (γεν. 2002)
*** **(10)** Ειρήνη Ουρδανγκαρίν (γεν. 2005)

Η παράγραφος 1 του άρθρου 57 του ισπανικού συντάγματος, προβλέπει ότι «Το Στέμμα της Ισπανίας πρέπει να κληρονομείται από τους διαδόχους της Α.Μ. Χουάν Κάρλος Α΄ των Βουρβόνων». Ως σήμερα, δεν είναι ξεκάθαρο αν η διάταξη αυτή περιλαμβάνει κάποιον πέρα από τους απογόνους του βασιλιά Χουάν Κάρλος.

## Παραπομπές
Αύριο είναι η άνοιξη

***Αύριο είναι η άνοιξη*** (Iσπανικά: *Mañana es primavera*) είναι τηλενουβέλα μεξικάνικης παραγωγής του 1982. 

Πρωταγωνιστούν Σίλβια Πινάλ, Γουστάβο Ρόχο, Βιριδιάνα Αλατρίστε και Οφέλια Γκιλμάιν.

## Πλοκή
Η Αμάντα είναι μια γυναίκα μέσης ηλικίας από εύπορη οικογένεια που αναγκάζεται να ξαναφτιάξει τη ζωή της μετά την εγκαταλείψει του συζύγου της Αλφρέδο για μια νεότερη γυναίκα, την Αλίσια, η οποία επιδιώκει μόνο τα χρήματα. Η Αμάντα σε μια προσπάθεια να ξεπεράσει την θλίψη της πηγαίνει σε έναν ψυχαναλυτή, κατά τη διάρκεια αυτής της διαδικασίας συναντά τον Ροδρίγο, ένα νεαρό ιδεαλιστικό καλλιτέχνη, που είναι ερωτευμένος μαζί της. Ωστόσο, ο Αλφρέδο όταν
ανακαλύπτει τις πραγματικές προθέσεις του εραστή της, την χωρίζει από αυτόν και προσπαθεί να κατάκτησή και πάλι την Αμάντα.

## Κάστ
*Σίλβια Πινάλ ως *Αμάντα Σερράνο*
*Γουστάβο Ρόχο ως *Αλφρέδο Σερράνο*
*Βιριδιάνα Αλατρίστε ως *Λάουρα Σερράνο*
*Οφέλια Γκιλμάιν ως *Γιατρός*
*Ραμίρο Ολιβέρος ως *Ροδρίγο Ολιβέρος*
*Λισσέτα Ρόμο ως *Αλίσια Μπαένα*
*Νόρμα Λασαρένο ως *Σόνια*
*Γκονσάλο Βέγα ως *Μπρούνο*
*Εουχένια Αβεντάνιο ως *Μαρία Χούλια*
*Γουόλφ Ρουμπινσκί ως *Ραούλ*
*Κόννι ντε λα Μόρα ως *Εμίλια*
*Ραφαέλ Σάντσεζ Ναβάρρο ως *Εδουάρδο Σερράνο*
*Ρεμπέκα Ραμπάλ ως *Αδριάνα*
*Λίλι Ινκλάν ως *Δόνια Έυα*
*Μαρία Πράδο ως *Τρίνι*
*Εδουάρδο Παλόμο ως *Φερνάντο*
*Αδριάνα Πάρρα ως *Κάρμεν*
*Πόλλι ως *Σεσίλια*
*Αλφρέδο Βαρέλα ως *Ρομέρο*

## Βραβεία

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Η αρπαγή των θυγατέρων του Λευκίππου (Ρούμπενς)

***Η αρπαγή των θυγατέρων του Λευκίππου*** είναι πίνακας ζωγραφικής του Φλαμανδού καλλιτέχνη Πέτερ Πάουλ Ρούμπενς, που δημιουργήθηκε το 1618. Σήμερα εκτίθεται στην Παλαιά Πινακοθήκη (Alte Pinakothek) του Μονάχου.

## Περιγραφή
Ο πίνακας απεικονίζει την αρπαγή των θυγατέρων του Λευκίππου: Οι Διόσκουροι, ο θνητός Κάστορας και ο αθάνατος Πολυδεύκης, απάγουν τις θυγατέρες του Λευκίππου Φοίβη και Ιλάειρα. Ο Κάστορας, ο γητευτής των αλόγων, αναγνωρίζεται από την πανοπλία του, ενώ ο πυγμάχος Πολυδεύκης εμφανίζεται γυμνός από τη μέση και άνω. Ξεχωρίζουν, επίσης, από τα άλογά τους: Αυτό του Κάστορα συμπεριφέρεται ήρεμα υποστηριζόμενο από έναν ερωτιδέα, ενώ του Πολυδεύκη είναι ανασηκωμένο στα πίσω πόδια του. Τα μαύρα φτερά του ερωτιδέα προδιαγράφουν το πεπρωμένο των Διόσκουρων. Η Φοίβη και η Ιλάειρα δεν έχουν κάποιο χαρακτηριστικό που να τις ξεχωρίζει.

## Ιστορικό
Ο πίνακας αγοράστηκε στην Αμβέρσα το 1714 από τον εκλέκτορα του Παλατινάτου Γιόχαν Βίλχελμ. Αρχικά στάλθηκε στο Μανχάιμ και το 1805/6 έφθασε στο Μόναχο.

## Πηγές
* Alte Pinakothek-Ausgewählte Werke; [Editor: Bayerischen Staatsgemäldesammlungen, Authors: Marcus Dekiert, Nina Schleif], München; Pinakothek-DuMont, 2005, ISBN 978-3-8321-7592-4,
* 50 Klassiker: Gemälde, H. Johannsen, Gerstenberg, 2001, ISBN 380-672-516-0.

## Εξωτερικοί σύνδεσμοι

Κατηγορία:Πίνακες που απεικονίζουν ελληνικούς μύθους
Κατηγορία:Πίνακες του Πέτερ Πάουλ Ρούμπενς
Ντέιρ Χάφερ

Το **Ντέιρ Χάφερ** (αραβικά: *دير حافر*) είναι μια συριακή πόλη του Κυβερνείου του Χαλεπίου. Βρίσκεται πενήντα χιλιόμετρα (31 μίλια) ανατολικά από την πόλη του Χαλεπίου και δεκαπέντε χιλιόμετρα (9,3 μίλια) βόρεια της λίμνης Τζαμπούλ. Βρισκόμενο πάνω στον αυτοκινητόδρομο που συνδέει το Χαλέπι με τη Ράκα, αποτελεί περιφερειακό και αγροτικό κέντρο της ευρύτερης επαρχίας. Στην επίσημη απογραφή του 2004 η πόλη του Ντέιρ Χάφερ είχε πληθυσμό 18.948 κατοίκων. Η περιοχή αποτελεί σημαντικό αρχαιολογικό κέντρο, που χρονολογείται στην 9η χιλιετία π.Χ.

## Παραπομπές


Κατηγορία:Πόλεις της Συρίας
Αμριτσάρ

Η **Αμρίτσαρ** (*Amritsar*, παντζάμπι: ਅੰਮ੍ਰਿਤਸਰ/امرتسر, χίντι: अमृतसर), ιστορικά γνωστό ως *Ραμντασπούρ*, είναι πόλη στη βορειοδυτική Ινδία, στην πολιτεία Παντζάμπ. Σύμφωνα με την απογραφή του 2011, η Αμριτσάρ έχει 1.132.761 κατοίκους. Η πόλη βρίσκεται κοντά στα σύνορα με το Πακιστάν. Η Λαχόρη, η δεύτερη μεγαλύτερη πόλη του Πακιστάν, απέχει περίπου 50 χιλιόμετρα από την Αμριτσάρ. Το όνομα της πόλης σημαίνει «ιερή πισίνα από νέκταρ». Η πόλη ιδρύθηκε τον 16ο αιώνα, πιθανότερα το 1574, όταν ο Γκουρού Ραμ Ντας αγόρασε την έκταση για 700 ρουπίες και κατασκεύασε μια ιερή πισίνα. Τις 13 Απριλίου 1919, ανήμερα της ιερής μέρας των Σιχιστών, κατά τη διάρκεια διαμαρτυρίας πολιτών, ο στρατηγός Ντάιερ διέταξε στα στρατεύματά του να ανοίξουν πυρ με αποτέλεσμα το θάνατο 379 ανθρώπων, σε ένα συμβάν που έμεινε γνωστό ως το σφαγή του Αμριτσάρ.

Οι κύριες θρησκείες στην πόλη είναι ο Ινδουισμός και ο Σιχισμός, με 49,36% και 49% του συνολικού πληθυσμού αντίστοιχα να ασκεί μια από τις δύο θρησκείες. Στο Αμριτσάρ βρίσκεται ο Χρυσός Ναός, πνευματικό και πολιτιστικό κέντρο του Σιχισμού. Ο ναός είναι ένα από τα σημαντικότερα αξιοθέατα της Ινδίας.

## Παραπομπές


## Εξωτερικοί σύνδεσμοι
* 

κατηγορία:Πόλεις της Ινδίας
Κατηγορία:Πόλεις του Παντζάμπ (Ινδία)
Κατηγορία:Σιχ τοποθεσίες
Απόστολος Παρέλλης

Ο **Απόστολος Παρέλλης** (γεννηθείς 24 Ιουλίου 1985) είναι Κύπριος αθλητής της Δισκοβολίας. Κατέχει το παγκύπριο ρεκόρ με ρίψη στα 66,32 το Σεπτέμβριο του 2019 στο Ηράκλειο Κρήτης. Στους Ολυμπιακούς Αγώνες 2016 κατετάγη στην 8η θέση πραγματοποιώντας τη μεγαλύτερη επιτυχία του κυπριακού στίβου σε Ολυμπιακούς Αγώνες.

## Ατομικό και Παγκύπριο Ρεκόρ

## Παραπομπές


Κατηγορία:Κύπριοι αθλητές του στίβου
Κατηγορία:Κύπριοι Ολυμπιονίκες
Κατηγορία:Αθλητές στίβου ΓΣΠ
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Κύπριοι Μεσογειονίκες
Γκιγιέρμο Αριάγα

Ο **Γκιγιέρμο Αριάγα** είναι Μεξικανός σεναριογράφος, σκηνοθέτης, παραγωγός, συγγραφέας και καθηγητής πανεπιστημίου.

Γεννήθηκε το 1958 στην Πόλη του Μεξικού και έχει σπουδάσει δημοσιογραφία και ιστορία.

Έχει γράψει το σενάριο στην τριλογία του θανάτου του Αλεχάντρο Γκονσάλες Ινιάριτου: *[[Χαμένες αγάπες]]*, *[[21 γραμμάρια]]* και *[[Βαβέλ (ταινία)|Βαβέλ]]*.

## Κινηματογράφος

## Βιβλία στα ελληνικά
*(1994)	**Μια γλυκιά μυρωδιά θανάτου** - (Un dulce olor a muerte), μυθιστόρημα, *(ελλ. μτφ. Κατερίνα Ρούφου για τις εκδ. "Κέδρος", 2005)<small>ISBN 960-04-2878-6 </small>
*(2006)	*'Ρετόρνο 201*' - (Retorno 201), συλλογή διηγημάτων, *(ελλ. μτφ.  Ξένια Κακάκη, Ίρις Καραγιάννη, Μαρία - Βερονίκη Μπούγαλη, Μυρσίνη Πάρσαλη, και Εύη Στάθη ·για τον "Πάπυρος Εκδοτικός Οργανισμός", 2010)''ISBN 978-960-486-031-9 

## Παραπομπές


Κατηγορία:Μεξικανοί συγγραφείς
Κατηγορία:Μεξικανοί σεναριογράφοι
Κατηγορία:Μεξικανοί παραγωγοί ταινιών
Κατηγορία:Αθεϊστές
Κατηγορία:Μεξικανοί σκηνοθέτες κινηματογράφου
Αλεχάντρο Αμενάμπαρ

Ο **Αλεχάντρο Αμενάμπαρ** (ισπαν.*Alejandro Amenábar*) είναι Ισπανός-Χιλιανός σκηνοθέτης, σεναριογράφος, παραγωγός και συνθέτης.

Γεννήθηκε το 1972 στο Σαντιάγο της Χιλής από Ισπανίδα μητέρα και Χιλιανό πατέρα και εγκαταστάθηκε οικογενειακώς στην Ισπανία λόγω της δικτατορίας του Πινοσέτ. Είναι δημιουργός της ταινίας *[[Η θάλασσα μέσα μου]]*, που κέρδισε Όσκαρ καλύτερης ξενόγλωσσης ταινίας το 2004.

Το 2015 παντρεύτηκε τον σύντροφό του, Νταβίντ Μπλάνκο.

## Φιλμογραφία

## Παραπομπές


Κατηγορία:Ισπανοί σκηνοθέτες
Κατηγορία:Ισπανοί σεναριογράφοι
Κατηγορία:Ισπανοί παραγωγοί ταινιών
Κατηγορία:Χιλιανοί μουσικοί
Κατηγορία:Χιλιανοί σεναριογράφοι
Κατηγορία:Χιλιανοί παραγωγοί ταινιών
Κατηγορία:ΛΟΑΤ πρόσωπα από την Ισπανία
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Κατηγορία:Βραβευμένοι με Χρυσή Σφαίρα
Κατηγορία:ΛΟΑΤ πρόσωπα από τη Χιλή
Κατηγορία:Βραβευμένοι με Γκόγια
Κατηγορία:Ισπανοί συνθέτες μουσικής ταινιών
Κατηγορία:Χιλιανοί σκηνοθέτες κινηματογράφου
Κανπούρ

Το **Κανπούρ** (*Kanpur*) είναι πόλη στη βόρεια Ινδία στην πολιτεία Ούταρ Πραντές. Σύμφωνα με την απογραφή του 2011, έχει 2.765.348 κατοίκους και ήταν η 12η μεγαλύτερη πόλη της χώρας. Είναι κτισμένη στις όχθες του Γάγγη. Η Κανπούρ είναι ένα από τα μεγαλύτερα βιομηχανικά κέντρα της βόρειας Ινδίας. 

Το Κανπούρ μέχρι τα μέσα του 18ου αιώνα ήταν ένα μικρό χωριό, όταν οι Βρετανοί αντιλήφθηκαν τη στρατηγική σημασία του και μετέφεραν εκεί τις τοπικές αρχές. Αφότου πέρασε επισήμως στην κατοχή των Βρετανών το 1801, εξελίχθηκε σε σημαντικό στρατιωτικό φυλάκιο των Βρετανών. Το 1857, κατά τη διάρκεια της Ινδικής Επανάστασης, πολιορκήθηκε επιτυχημένα από τους Ινδούς.

## Κλίμα

## Παραπομπές


κατηγορία:Πόλεις της Ινδίας
Κατηγορία:Ούταρ Πραντές
Ερίκεια

Η **Ερίκεια** (), (ο δήμος: Ερικείας) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).

## Ονομασία
Το όνομα του δήμου προέρχεται πιθανότατα από το φυτό «ερείκη» (επιστημονική ονομασία: Erica arborea, άλλες ονομασίες: ρείκι, σουσούρα), η οποία μεγάλωνε σε αφθονία στο λόφο της περιοχής, όπου βρισκόταν ο δήμος.

## Τοποθεσία του αρχαίου δήμου
Ο δήμος της Ερικείας, ήταν δήμος του Άστεως. Η θέση του δήμου δεν έχει ταυτιστεί επακριβώς, αλλά οι σύγχρονοι ερευνητές, μετά την ανεύρεση εκεί σχετικού ψηφίσματος, πιστεύουν ότι  βρίσκεται κοντά στη σύγχρονη περιοχή της Κυψέλης.

Ο ερευνητής του 19ου αιώνα Διονύσιος Σουρμελής, πίστευε, ότι ο δήμος βρισκόταν μεταξύ των δήμων των Φιλαϊδών και του *Οχετού* (Κοροπής), στην περιοχή *Ρίκεια* ή *Δρόκεια*.

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Αιγηίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

## Οι κάτοικοι της Ερικείας
Ο δημότης της αρχαίας Ερικείας  ονομαζόταν Ερικεεύς ή Ερικειεύς.

## Προσωπικότητες από την Ερίκεια
Υπήρξαν διάφοροι γνωστοί πολίτες από το δήμο της Ερικείας, όπως ο βουλευτής Βασιλείδης ο Ερικεεύς, ο βουλευτής Δημοσθένης ο Ερικεεύς κ.α.

## Δείτε επίσης
* Αρχαία Αθήνα
* Αιγηίδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Ελληνικές επιγραφές - IG  II² 1215 και Ερικ Attica (IG I-III).

**Δευτερογενείς πηγές**
* Ericea, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'',“Attica”. (16, 39 with no. 10, 59, 70, 74 n. 10, 110  no. 42, table 2.). Princeton: American School of Classical Studies at Athens (ASCSA), 1975, 
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p.&nbsp;127.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982,  

## Εξωτερικοί σύνδεσμοι
* 
*
* Erikeia?, Kypseli, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, *Ψηφιακός Άτλας της Ρωμαϊκής Αυτοκρατορίας*, ("Digital Atlas of the Roman Empire", Johan Åhlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Εστιαία (αποσαφήνιση)

Το όνομα **Εστιαία** ή **Εστίαια** μπορεί να αναφέρεται για:
* Εστιαία (λόγια), λόγια της Αλεξάνδρειας, η οποία ασχολήθηκε με τη μελέτη του Ομήρου (άκμασε μεταξύ 300 π.Χ. - 250 π.Χ.).
* Εστιαία, αρχαίος αττικός δήμος της Αιγηίδας φυλής.
* Εστιαία Εύβοιας ή Εστίαια Εύβοιας ή Ωρεός, η πόλη Ιστιαία της Εύβοιας.
* Εστίαια Ακαρνανίας, αρχαία πόλη της Ακαρνανίας.

## Δείτε επίσης
* Εστία
Ρύζι και κάρυ

Το **ρύζι και κάρυ** *(Rice and curry)*, είναι ένα δημοφιλές πιάτο στις Νότιες Ινδικές πολιτείες της Άντρα Πραντές *(Andhra Pradesh)*, Καρνατάκα, Κεράλα και Ταμίλ Ναντού, καθώς και στη Σρι Λάνκα, το Μπαγκλαντές και τις Μαλδίβες.

Το δείπνο ρύζι και κάρυ, περιλαμβάνει τα ακόλουθα:
* Ένα μεγάλο μπολ με ρύζι, συνήθως βραστό, αλλά συχνά και τηγανητό. Μερικές φορές, σερβίρεται *Kiribath*, ρύζι μαγειρεμένο σε γάλα καρύδας.
* Κάρυ λαχανικών, ίσως από πράσινα φασόλια, καρπούς *jackfruit (Artocarpus heterophyllus)* ή πράσα.
* Κάρυ από κρέας, συχνότερα, κοτόπουλο ή ψάρι, αλλά περιστασιακά από κατσίκι ή αρνί, ζυγούρι ή πρόβειο κρέας
* Φάβα, ένα πιάτο από καρυκευμένες φακές
* *Papadums*, μια λεπτή τραγανή γκοφρέτα που γίνεται από όσπρια ή αλεύρι ρυζιού και σερβίρετε ως συνοδευτικό πιάτο.
* *Sambals*, τα οποία είναι συνοδευτικά πιάτα φρέσκου τσάτνεϊ ή τσάτνεϋ *(chutney)* (φρουτομπαχάρ), μπορούν δε να περιλαμβάνουν κόκκινο κρεμμύδι, τσίλι, τριμμένη καρύδα, χυμό λάιμ και είναι συχνά το πιο καυτερό σημείο του γεύματος.

Κάθε μπολ περιέχει μικρές μερίδες, αλλά όπως συνηθίζεται στους περισσότερους από την τροπική Ασία, όταν ένα μπολ αδειάσει, αμέσως ξαναγεμίζεται.

Το φαγητό χρησιμοποιεί πιπεριές τσίλι, κάρδαμο, κύμινο, κόλιανδρο και άλλα καρυκεύματα. Έχει μια ξεχωριστή γεύση. Οι κουζίνες χρησιμοποιούν συστατικά, όπως αποξηραμένα ψάρια τα οποία είναι από την περιοχή. Τα πικάντικα παρασκευάσματα πιστεύεται ότι είναι μεταξύ των πιο καυτερών του κόσμου αναφορικά με το περιεχόμενό τους σε τσίλι (ακολουθούν μόνο αυτά από την *Sylheti*).

Ενώ, οι ντόπιοι γεννιούνται μέσα σε αυτή την κουζίνα και αναπτύσσουν μια υγιή ανοχή στα πικάντικα τρόφιμα, πολλοί επισκέπτες και τουρίστες στην χώρα, συχνά βρίσκουν υπερβολική την πικάντικη γεύση. Ως αποτέλεσμα, πολλά τοπικά εστιατόρια σε αναπτυσσόμενες όσο και σε τουριστικές περιοχές, προσφέρουν ειδικές χαμηλού-καψίματος εκδόσεις των τοπικών τροφίμων, για να καλύψουν τους ξένους ουρανίσκους ή προσφέρουν στους τουρίστες, ένα εναλλακτικό δυτικού τύπου μενού.

## Δείτε επίσης
* Κάρυ (σκόνη)

## Παραπομπές


## Εξωτερικοί σύνδεσμοι
*  Seriouseats.com: An Introduction to Sri Lankan Cuisine

Κατηγορία:Ινδική κουζίνα
Κατηγορία:Κουζίνα Σρι Λάνκα
Κατηγορία:Κουζίνα Μπανγκλαντές
Κατηγορία:Τρόφιμα με βάση το ρύζι
Μαρία Άννα της Σαβοΐας

Η **Μαρία Άννα** (ιταλ. *Maria Anna di Savoia*, 19 Σεπτεμβρίου 1803 - 4 Μαΐου 1884) του Οίκου της Σαβοΐας ήταν πριγκίπισσα της Σαβοΐας και αυτοκράτειρα της Αυστρίας.

## Βιογραφία

### Πρώτα χρόνια
Η *Μαρία Άννα Καρολίνα Πία* γεννήθηκε στις 19 Σεπτεμβρίου 1803 στο Παλάτι Κολόννα της Ρώμης. Ήταν το έκτο παιδί και η πέμπτη κόρη του Βίκτωρος Εμμανουήλ Α΄ της Σαρδηνίας και της Μαρίας Θηρεσίας των Αψβούργων-Λωρραίνης, κόρης του Φερδινάνδου Καρόλου της Αυστρίας-Έστε. Είχε μια δίδυμη αδελφή, τη Μαρία Θηρεσία. Οι δύο πριγκίπισσες βαφτίστηκαν στις 20 Σεπτεμβρίου 1803 από τον Πάπα Πίο Ζ΄ με αναδόχους το Φερδινάνδο της Αυστρίας-Έστε και τη σύζυγό του, Μαρία Βεατρίκη των Έστε. Στο Μουσείο της Ρώμης (Παλάτσο Μπράσκι) βρίσκεται ένας πίνακας, που απεικονίζει τη βάπτιση των δύο πριγκιπισσών.

### Γάμος
Στις 12 Φεβρουαρίου 1831, η Μαρία Άννα παντρεύτηκε μέσω αντιπροσώπων στο Τορίνο τον Φερδινάνδο Ε΄ της Ουγγαρίας (μετέπειτα ''αυτοκράτορα Φερδινάνδο της Αυστρίας''). Στις 27 Φεβρουαρίου του ίδιου έτους, το ζευγάρι παντρεύτηκε αυτοπροσώπως στη Βιέννη στο Παρεκκλήσιο του Χόφμπουργκ από τον καρδινάλιο Ροδόλφο, Αρχιεπίσκοπο του Όλομοουτς. Έφερε τους τίτλους της *[[Αρχιδούκας|Αρχιδούκισσας]] της [[Αυστριακή Αυτοκρατορία|Αυστρίας]]* και της *Βασίλισσας της [[Ουγγαρία|Ουγγαρίας]], της [[Βοημία|Βοημίας]], της [[Λομβαρδία|Λομβαρδίας]] και της [[Βενετία|Βενετίας]]*. Η Μαρία Άννα και ο Φερδινάνδος δεν απέκτησαν παιδιά.

### Αυτοκράτειρα της Αυστρίας
Στις 2 Μαρτίου 1835 ο Φερδινάνδος έγινε αυτοκράτορας της Αυστρίας κι έτσι η Μαρία Άννα απέκτησε τον τίτλο της *αυτοκράτειρας της Αυστρίας*. Στις 12 Σεπτεμβρίου 1836 στέφθηκε ως βασίλισσα της Βοημίας στην Πράγα. 

Δεν έμαθε ποτέ γερμανικά, τη γλώσσα της Αυτοκρατορίας, και προτιμούσε να μιλά γαλλικά. Σε αντίθεση με τη συννυφάδα της, Σοφία της Βαυαρίας, δεν ενδιαφερόταν για την πολιτική, στην οποία κυριαρχούσε ο πρίγκιπας Μέττερνιχ που ήταν ο ουσιαστικός κυβερνήτης. Η Μαρία Άννα ανέλαβε τη στήριξη και φροντίδα του Φερδινάνδου- ο οποίος αδυνατούσε να κυβερνήσει λόγω των σοβαρών κρίσεων επιληψίας του- και για αυτό είχε το σεβασμό όλων.

### Παραίτηση του συζύγου της από τον αυστριακό θρόνο
Στις 2 Δεκεμβρίου 1848 ο Φερδινάνδος παραιτήθηκε από αυτοκράτορας της Αυστρίας υπέρ του ανιψιού του Φραγκίσκου Ιωσήφ, ωστόσο τόσο εκείνος όσο και η Μαρία Άννα διατήρησαν τους αυτοκρατορικούς τίτλους τους. Πέρασαν μαζί τα υπόλοιπα χρόνια τους έως το θάνατο του Φερδινάνδου (1875), διαμένοντας τους χειμώνες στο Κάστρο της Πράγας και τα καλοκαίρια στο Ράιχσταντ (νυν *Ζάκουπυ*) ή το Πλόσκοβιτς (νυν *Πλοσκοβίτσε*) της Τσεχίας. Ήταν πολύ δημοφιλής στην Πράγα, όπου ασχολούνταν με τη φιλανθρωπία.

### Θάνατος
Η Μαρία Άννα πέθανε στην Πράγα στις 4 Μαΐου 1884 σε ηλικία 80 ετών και ενταφιάστηκε δίπλα στο σύζυγό της στην Αυτοκρατορική Κρύπτη της Βιέννης.

## Παραπομπές


Κατηγορία:Αυτοκράτειρες της Αυστρίας (σύζυγοι αυτοκρατόρων)
Κατηγορία:Βασίλισσες της Ουγγαρίας (σύζυγοι βασιλέων)
Κατηγορία:Πριγκίπισσες της Σαβοΐας
Κατηγορία:Βασίλισσες της Λομβαρδίας
Ακόμα και η βροχή

Το **Ακόμα και η βροχή** (ισπανικά: *También la lluvia*) είναι ισπανική δραματική ταινία του 2010 σε σκηνοθεσία της Ιθίαρ Μπογιαΐν και σε σενάριο του Πολ Λάβερτι.

Βασίζεται στις εξεγέρσεις του 2000 στην Κοτσαμπάμπα της Βολιβίας ενάντια στην ιδιωτικοποίηση του νερού.

## Πλοκή
Ο κινηματογραφικός παραγωγός Κόστα και ο σκηνοθέτης Σεμπάστιαν ταξιδεύουν από την Ισπανία στη Βολιβία για να γυρίσουν μια ταινία στην Κοτσαμπάμπα, περιοχή όπου ζουν ιθαγενείς. Το θέμα της ταινίας αφορά τον Χριστόφορο Κολόμβο και τη συμπεριφορά των κατακτητών Ισπανών απέναντι στους ιθαγενείς της περιοχής. Παράλληλα με τα γυρίσματα, ένας από τους πρωταγωνιστές της ταινίας, αυτόχθονας Ντάνιελ, συμμετέχει στις εξεγέρσεις ενάντια στην ιδιωτικοποίηση του νερού την οποία προωθεί η κυβέρνηση της Βολιβίας στην Κοτσαμπάμπα.

Μέσω της σχέσης τους με τον Ντάνιελ και των βιωμάτων τους κατά τη διάρκεια των εξεγέρσεων, ο Κόστα και ο Σεμπάστιαν αντιλαμβάνονται τελικά πως η αποικιοκρατία συνεχίζεται μέχρι σήμερα, απλώς με διαφορετική μορφή.

## Διανομή
*Λουίς Τοσάρ ως Κόστα
*Γκαέλ Γκαρσία Μπερνάλ ως Σεμπάστιαν
*Χουάν Κάρλος Αντουβίρι ως Ντάνιελ

## Βραβεύσεις
Η ταινία τιμήθηκε, μεταξύ άλλων, με το Βραβείο Κοινού Panorama στο Φεστιβάλ Κινηματογράφου του Βερολίνου και με τρία Βραβεία Γκόγια, ενώ αποτέλεσε τη συμμετοχή της Ισπανίας για το Βραβείο Καλύτερης Ξένης Ταινίας στα Όσκαρ του 2010, πετυχαίνοντας να συμπεριληφθεί στην τελική εννεάδα.

## Παραπομπές

## Εξωτερικοί σύνδεσμοι
*Ιστοσελίδα της ταινίας

Κατηγορία:Ισπανικές ταινίες
Κατηγορία:Μεξικάνικες ταινίες
Κατηγορία:Γαλλικές ταινίες της δεκαετίας 2010
Κατηγορία:Ισπανόφωνες ταινίες
Κατηγορία:Αγγλόφωνες ταινίες
Κατηγορία:Ταινίες βασισμένες σε πραγματικά γεγονότα
Κατηγορία:Πολιτικές ταινίες
Κατηγορία:Ταινίες του 2010
Συμμετοχή της Ελλάδας στους Θερινούς Ολυμπιακούς Αγώνες 2000

thumb|200px|Η σημαία της Ελλάδας

Η **[[Ελλάδα]]** στους **[[Θερινοί Ολυμπιακοί Αγώνες 2000|Θερινούς Ολυμπιακούς Αγώνες του 2000]]**, που πραγματοποιήθηκαν στο Σίδνεϊ, Αυστραλία, εκπροσωπήθηκε από την Ελληνική Ολυμπιακή Επιτροπή (ΕΟΕ). Συνολικά έλαβαν μέρος 140 αθλητές (82 άνδρες και 58 γυναίκες) σε 23 αθλήματα .
Σημαιοφόρος της ελληνικής αποστολής ήταν ο Νίκος Κακλαμανάκης.

## Μετάλλια

| width=78% align=left valign=top |

| width=22% align=left valign=top |

 

Ελλάδα
2000
Συμμετοχή της Ελλάδας στους Θερινούς Ολυμπιακούς Αγώνες 1996

Η **[[Ελλάδα]]** στους **[[Θερινοί Ολυμπιακοί Αγώνες 1996|Θερινούς Ολυμπιακούς Αγώνες του 1996]]**, που πραγματοποιήθηκαν στην Ατλάντα, ΗΠΑ, εκπροσωπήθηκε από την Ελληνική Ολυμπιακή Επιτροπή (ΕΟΕ). Συνολικά έλαβαν μέρος 121 αθλητές (87 άνδρες και 34 γυναίκες) σε 18 αθλήματα.

Σημαιοφόρος της ελληνικής αποστολής ήταν ο Πύρρος Δήμας. Οι Έλληνες αθλητές συγκέντρωσαν 8 μετάλλια, 4 χρυσά και 4 αργυρά, πράγμα που καθιστά την συμμετοχή του 1996 την 4η πιο πετυχημένη στην ιστορία της Ελλάδας στους Θερινούς Ολυμπιακούς.

## Μετάλλια

| width=78% align=left valign=top |

| width=22% align=left valign=top |

Κατηγορία:Χώρες στους Θερινούς Ολυμπιακούς Αγώνες 1996
1996
Καρολίνα Αυγούστα της Βαυαρίας

Η **Καρολίνα Αυγούστα της Βαυαρίας** (, 8 Φεβρουαρίου 1792 – 9 Φεβρουαρίου 1873) ήταν πριγκίπισσα της Βαυαρίας και με τους γάμους της έγινε πριγκίπισσα της Βυρτεμβέργης και μετέπειτα αυτοκράτειρα της Αυστρίας.

## Βιογραφία
Η *Καρολίνα Καρλόττα Αυγούστα* γεννήθηκε στο Μάννχαϊμ και ήταν το τέταρτο παιδί και η τρίτη κόρη του Μαξιμιλιανού Α΄ Ιωσήφ της Βαυαρίας και της Αυγούστας Βιλελμίνης της Έσσης-Ντάρμστατ, καθώς και μέλος Οίκου των Βίττελσμπαχ. Το 1796 η μητέρα της απεβίωσε και ο πατέρας παντρεύτηκε την Καρολίνα της Βάδης το 1797, με την οποία απέκτησε οκτώ παιδιά. 

Παντρεύτηκε τον, τότε διάδοχο, Γουλιέλμο της Βυρτεμβέργης. Ο γάμος της Καρολίνας Αυγούστας με τον Διάδοχο της Βυρτεμβέργης έγινε στις 8 Ιουνίου 1808, στο Μόναχο. Το ζευγάρι δεν απέκτησε κανένα παιδί και χώρισε στις 31 Αυγούστου 1814. Εκείνος ο γάμος πραγματοποιήθηκε προκειμένου να αποφευχθεί ένας άλλος αναγκαστικός γάμος, που πιθανόν να επιβαλλόταν από τον Ναπολέοντα Βοναπάρτη.

Μετά από την ακύρωση του πρώτου γάμου της, η Καρολίνα Αυγούστα θεωρήθηκε ως ιδανική νύφη τόσο για το Φραγκίσκο Α΄ της Αυστρίας, όσο και για το μικρότερο αδελφό του, Φερδινάνδο Γ΄ της Τοσκάνης. Έτσι, στις 29 Οκτωβρίου 1816, πραγματοποιείται ο δεύτερος γάμος της, με τον αυτοκράτορα Φραγκίσκο.Εξαιτίας του δεύτερου γάμου της, από το 1816 ως το 1835, έφερε τον τίτλο της *Αυτοκράτειρας της Αυστρίας*. Η Καρολίνα Αυγούστα ήταν η τέταρτη στη σειρά σύζυγος του Αυτοκράτορα. Αυτός ο γάμος, που διάρκεσε σχεδόν είκοσι έτη, ως το θάνατο του Αυτοκράτορα, ήταν αρμονικός, αλλά χωρίς το ζευγάρι να αποκτήσει τέκνα. Η Καρολίνα Αυγούστα ήταν μια δημοφιλής αυτοκράτειρα και δραστηριοποιήθηκε στο κοινωνικό έργο, όπως με την ίδρυση νοσοκομείων και κατοικιών για φτωχούς.

Το 1824 η ετεροθαλής αδελφή της, Σοφία, παντρεύτηκε τον τρίτο γιο του αυτοκράτορα Φραγκίσκου, Φραγκίσκο Κάρολο, ο οποίος ήταν και ο διάδοχος του θρόνου. Ο γιος τους και μετέπειτα αυτοκράτορας, Φραγκίσκος Ιωσήφ, παντρεύτηκε την ανιψιά της Καρολίνας Αυγούστας, Ελισάβετ, κόρη της ετεροθαλούς αδελφής της Λουδοβίκας, το 1854.

Μετά από το θάνατο του συζύγου της, το 1835, μετακόμισε στο Σάλτσμπουργκ και έζησε εκεί τις επόμενες δεκαετίες της ζωής της, μέχρι το θάνατό της στις 9 Φεβρουαρίου 1873, μία ημέρα μετά από τα 81α γενέθλιά της.

## Πρόγονοι





## Παραπομπές


## Εξωτερικοί σύνδεσμοι
* 

Κατηγορία:Αυτοκράτειρες της Αυστρίας (σύζυγοι αυτοκρατόρων)
Κατηγορία:Βασίλισσες της Ουγγαρίας (σύζυγοι βασιλέων)
Κατηγορία:Πριγκίπισσες της Βυρτεμβέργης
Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Μιλιαρήσιον

Το **μιλιαρήσιον** ήταν ένα αργυρό νόμισμα της Βυζαντινής Αυτοκρατορίας από τον 8ο ως τον 11ο αι. που κόπηκε έπειτα από το εξάγραμμο αργυρό νόμισμα.

## Ιστορία

Γενικά δεν χρησιμοποιείτο ο άργυρος σε κοπές νομισμάτων στην Κωνσταντινούπολη, μάλλον επειδή η ισοτιμία του με το χρυσό κυμαινόταν. Ο Ηράκλειος για τις ανάγκες του πολέμου με τους Πέρσες έκοψε το *εξάγραμμον*, που διατηρήθηκε από τους απογόνους του Αυτοκράτορες, αλλά έπειτα έπαψε η χρήση του. Ζύγιζε 6,84 γρ. και κυκλοφόρησε τον 7ο αι. Ο Λέων Γ΄ (717-741) έκοψε ένα νέο αργυρό νόμισμα, το *μιλιαρήσιον* (2,27 γρ.) για την τελετή της ανάδειξης του γιου του Κωνσταντίνου (Ε΄) σε συμβασιλιά (το 720), το οποίο φέρει τα ονόματα των δύο. Τη συνήθεια αυτή ακολούθησαν και οι μετέπειτα Αυτοκράτορες. Τα αναμνηστικά αυτά μιλιαρήσια είναι σπάνια. Ο Μιχαήλ Α΄ στη φράση ΜΙΧΑΗΛ Κ' ΘΕΟΦΥΛΑΚΤΕ ΕΚ ΘΕΟΥ ΒΑΣΙΛΕΙΣ πρόσθεσε το ΡΩΜΑΙΩΝ, για να υπογραμμίσει τον τίτλο του, που διεκδικούσε ο Καρλομάγνος.

Ο Θεόφιλος πρώτος έκοβε το μιλιαρήσιο τακτικά κατά τη διάρκεια της βασιλείας του και όχι αναμνηστικά. Έμπνευση ήταν το αραβικό dirham και γι'αυτό δεν υπάρχουν παραστάσεις προσώπων: έφερε το όνομα του βασιλιά και στην άλλη όψη σταυρό με κεραίες, επάνω σε βάση τριών βαθμίδων. Οι Μακεδόνες το αύξησαν σε 3,3 γρ. και βελτίωσαν την ποιότητα των παραστάσεων· είναι η περίοδος της Μακεδονικής Αναγέννησης. Ο Αλέξανδρος αντικατέστησε τον σταυρό με τη μορφή του Χριστού και ο Ρωμανός Α΄ επανέφερε τον σταυρό, με την προτομή του Αυτοκράτορα στο κέντρο του. Τότε κόπηκαν 1/3 και 2/3 του μιλιαρήσιου. To 989 ο Βασίλειος Β' έχοντας μαζί του την εικόνα της Παναγίας της Νικοποιού, νίκησε στην Άβυδο τον στασιαστή Βάρδα Φωκά: καθώς ο στασιαστής κάλπαζε εναντίον του, το άλογό του σκόνταψε και ο Βάρδας Φωκάς σκοτώθηκε. Ο Βασίλειος Β' απέδωσε το θαύμα στην εικόνα και όταν έκοψε μιλιαρήσιο έθεσε την Παναγία τη Νικοποιό στη μία όψη.

Μετά τη μάχη του Μαντζικέρτ (1071) το νομισματικό σύστημα, που ως τότε έφθινε αργά, άρχισε γρήγορα να καταρρέει. Αυτό ανάγκασε τον Αλέξιο Α' να κάνει το 1092 νομισματική μεταρρύθμιση. Εισήγαγε το *τραχύ εκ κράματος* (χαλκού και αργύρου, billon). Αυτό αντικαταστάθηκε από το *[[βασιλικόν]]* και αργότερα από το *[[σταυράτον]]*.

Σε πολλές δυτικοευρωπαϊκές γλώσσες milliarès λέγονται τα αργυρά αραβικά νομίσματα.

## Πηγές
* Grierson, Philip (1982). Byzantine Coins. London, United Kingdom: Methuen. ISBN 978-0-416-71360-2.
* Grierson, Philip (1999). Byzantine Coinage (PDF). Washington, District of Columbia: Dumbarton Oaks. ISBN 978-0-88402-274-9.
* Kazhdan, Alexander Petrovich, ed. (1991). The Oxford Dictionary of Byzantium. New York, New York and Oxford, United Kingdom: Oxford University Press. ISBN 978-0-19-504652-6.
* Hendy, Michael F. (1985). Studies in the Byzantine Monetary Economy c. 300–1450. Cambridge, United Kingdom: Cambridge University Press. ISBN 0-521-24715-2.
* Lauritzen, Frederick (2009). "The Miliaresion Poet: The Dactylic Inscription on a Silver Coin of Romanos III Argyros". Byzantion. 79: 231–240. ISSN 0378-2506.

## Υποσημειώσεις


Κατηγορία:Νομίσματα της Βυζαντινής Αυτοκρατορίας
Μάξιμος Τουρίνου

Ο **Μάξιμος Τουρίνου** (περ. 408 με 423) ήταν χριστιανός επίσκοπος και εκκλησιαστικός συγγραφέας.

## Βίος
Για τον Μάξιμο Τουρίνου δεν έχουμε πληροφορίες. Υπήρξε ο πρώτος γνωστός επίσκοπος του Τορίνο. Ο Γεννάδειος Μασσαλίας μας πληροφορεί πως πέθανε μεταξύ 408 και 423.

## Συγγραφικό έργο
Έγραψε Homiliae, Sermones, Tractatus. Πρόκειται για ομιλίες κηρυγματικές και οικοδομητικοκατηχητικές. Δεν είναι όλες γνήσιες. Περιεχόμενό τους είναι η κατήχηση, λειτουργικές εορτές, τα προβλήματα των πιστών από την επίδραση των ειδωλολατρικών εθίμων και τις συνέπειες της εισβολής των βαρβάρων.

## Παραπομπές


## Πηγές
*Στυλιανός Παπαδόπουλος, Πατρολογία Γ', εκδ.Γρηγόρης, Αθήνα, 2010, σελ.255-256

Κατηγορία:Άγιοι της Ρωμαιοκαθολικής Εκκλησίας
Κατηγορία:Ιταλοί Επίσκοποι
Κατηγορία:Επίσκοποι του 5ου αιώνα
Αντώνης Τουρκογιώργης

Ο **Αντώνης Τουρκογιώργης** (Πειραιάς, 18 Φεβρουαρίου 1951 - Αθήνα, 5 Μαΐου 2024) ήταν Έλληνας καλλιτέχνης της ροκ μουσικής, περφόρμερ, τραγουδιστής, συνθέτης και στιχουργός.

## Βιογραφία
Γεννήθηκε στην Καστέλλα του Πειραιά στις 18 Φεβρουαρίου 1951.

Ήταν ιδρυτικό μέλος, μπασίστας και τραγουδιστής του ροκ συγκροτήματος Socrates Drank the Conium. Αργότερα ακολούθησε σόλο καριέρα. Το 2007 κυκλοφόρησε το αυτοβιογραφικό βιβλίο του, με τίτλο «*Το Συγκρότημα*».

Αδερφός του είναι ο κιθαρίστας Άκης Τουρκογιώργης.

Ήταν παντρεμένος με την ηθοποιό Λίνα Μπαμπατσιά από το 1985 έως τον θάνατό του. Μαζί είχαν έναν γιο, τον Γιάννη.

Τον Απρίλιο του 2010, υπέστη βαρύ αγγειακό εγκεφαλικό επεισόδιο από το οποίο δεν συνήλθε ποτέ. Απεβίωσε σε ηλικία 73 ετών στις 5 Μαΐου 2024. Κηδεύτηκε στις 8 Μαΐου στο Κοιμητήριο Χαλανδρίου.

## Δισκογραφία
### Προσωπικοί δίσκοι
* «*Τα Μάτια 14*» (1986)
* «*Επεισόδιο*» (1988)
* «*Μόνον Όρθιοι*» (1990)
* «*Πυρ, Γυνή και Rock and Roll*» (1991) 
* «*Βήματα*» (1992)
* «*Ουφ!*» (1998)

### Με τους Socrates Drank the Conium
* «*Socrates Drank the Conium*» (1972)
* «*Taste of Conium*» (1972)
* «*On the Wings*» (1973)
* «*Phos*» (1976)
* «*Waiting for Something*» (1980)
* «*Breaking Through*» (1981)
* «*Plaza*» (1984)

## Βιβλιογραφία
* Το Συγκρότημα (Ιανός, 2007)

## Εξωτερικοί σύνδεσμοι
* Ο Αντώνης Τουρκογιώργης στο Discogs

## Παραπομπές


Κατηγορία:Μπασίστες
Κατηγορία:Έλληνες κιθαρίστες
Κατηγορία:Έλληνες ροκ μουσικοί